Decizia Comisiei din 02/09/2019 de declarare a unei concentrări compatibilă cu piaţa comună (Cazul COMP/M.9435 - ADNOC / OCI) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 02/09/2019 de declarare a unei concentrări compatibilă cu piaţa comună (Cazul COMP/M.9486 - Groupe Bruxelles Lambert / Webhelp SAS) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 28/03/2019 de declarare a unei concentrări compatibilă cu piaţa comună (Cazul COMP/M.9317 - ArcelorMittal S.A. / C.L.N. Group – Coils Lamiere Nastri S.p.A. / Ilva SSCs) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2019/1393 a Consiliului, adoptată de comun acord cu președinta aleasă a Comisiei, din 10 septembrie 2019 de adoptare a listei celorlalte persoane pe care le propune Consiliul pentru a fi numite membri ai Comisiei

text:
                  10.9.2019

                  RO

                  Jurnalul Oficial al Uniunii Europene

                  LI 233/1

         DECIZIA (UE) 2019/1393 A CONSILIULUI,
         adoptată de comun acord cu președinta aleasă a Comisiei,
         din 10 septembrie 2019
         de adoptare a listei celorlalte persoane pe care le propune Consiliul pentru a fi numite membri ai Comisiei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 17 alineatele (3) și (5) și alineatul (7) al doilea paragraf,
         având în vedere Decizia 2013/272/UE a Consiliului European din 22 mai 2013 privind numărul de membri ai Comisiei Europene (1),
         întrucât:

                     (1)

                     Mandatul Comisiei numite prin Decizia 2014/749/UE a Consiliului European (2) se încheie la 31 octombrie 2019.

                     (2)

                     O nouă Comisie, compusă din câte un resortisant al fiecărui stat membru, inclusiv președinta și Înaltul Reprezentant al Uniunii pentru afaceri externe și politica de securitate, ar trebui să fie numită până la 31 octombrie 2024.

                     (3)

                     Consiliul European a desemnat-o pe doamna Ursula VON DER LEYEN ca fiind persoana propusă Parlamentului European în calitatea de președintă a Comisiei, iar Parlamentul European a ales-o ca președintă a Comisiei cu ocazia sesiunii sale plenare din 16 iulie 2019.

                     (4)

                     Consiliul ar trebui să adopte, de comun acord cu președinta aleasă a Comisiei, lista celorlalte persoane pe care le propune pentru a fi numite membri ai Comisiei până la 31 octombrie 2024.

                     (5)

                     La 5 august 2019, Consiliul European, de comun acord cu președinta aleasă a Comisiei, l-a numit pe domnul Josep BORRELL FONTELLES în funcția de Înalt Reprezentant al Uniunii pentru afaceri externe și politica de securitate, în conformitate cu articolul 18 alineatul (1) din TUE.

                     (6)

                     La 23 august 2019, Consiliul a primit o scrisoare din partea reprezentantului permanent al Regatului Unit pe lângă Uniunea Europeană, în care se precizează că:
                     „Întrucât Regatul Unit va părăsi Uniunea Europeană la 31 octombrie 2019, prim-ministrul a anunțat în Camera Comunelor la 25 iulie că nu vom numi un comisar britanic pentru noua Comisie și că acest lucru nu este menit să împiedice UE să numească o nouă Comisie.
                     Vă scriu în mod formal pentru a confirma că, în conformitate cu declarația prim-ministrului, Regatul Unit nu va numi un candidat pentru colegiul comisarilor din perioada 2019-2024.”

                     (7)

                     În conformitate cu articolul 17 alineatul (7) al doilea paragraf din TUE, președinta aleasă a Comisiei a notificat acordul său.

                     (8)

                     În conformitate cu articolul 17 alineatul (7) al treilea paragraf din TUE, președintele, Înaltul Reprezentant al Uniunii pentru afaceri externe și politica de securitate și ceilalți membri ai Comisiei sunt supuși, în calitate de organ colegial, unui vot de aprobare al Parlamentului European,

               ADOPTĂ PREZENTA DECIZIE:

            Articolul 1
            De comun acord cu doamna Ursula VON DER LEYEN, președinta aleasă a Comisiei, Consiliul propune următoarele persoane pentru a fi numite în funcția de membri ai Comisiei până la 31 octombrie 2024:

                        doamna Helena DALLI

                        domnul Valdis DOMBROVSKIS

                        doamna Elisa FERREIRA

                        doamna Mariya GABRIEL

                        domnul Paolo GENTILONI

                        doamna Sylvie GOULARD

                        domnul Johannes HAHN

                        domnul Phil HOGAN

                        doamna Ylva JOHANSSON

                        doamna Věra JOUROVÁ

                        doamna Stella KYRIAKIDES

                        domnul Janez LENARČIČ

                        doamna Rovana PLUMB

                        domnul Didier REYNDERS

                        domnul Margaritis SCHINAS

                        domnul Nicolas SCHMIT

                        domnul Maroš ŠEFČOVIČ

                        doamna Kadri SIMSON

                        domnul Virginijus SINKEVIČIUS

                        doamna Dubravka ŠUICA

                        domnul Frans TIMMERMANS

                        domnul László TRÓCSÁNYI

                        doamna Jutta URPILAINEN

                        doamna Margrethe VESTAGER

                        domnul Janusz WOJCIECHOWSKI,

                  alături de:

                        domnul Josep BORRELL FONTELLES, numit în funcția de Înalt Reprezentant al Uniunii pentru afaceri externe și politica de securitate.

            Articolul 2
            Prezenta decizie se transmite Parlamentului European.

            Articolul 3
            Prezenta decizie se publică în Jurnalul Oficial al Uniunii Europene.

            Adoptată la Bruxelles, 10 septembrie 2019.

                  Pentru Consiliu

                  Președintele

               T. TUPPURAINEN

            (1)  JO L 165, 18.6.2013, p. 98.

            (2)  Decizia 2014/749/UE a Consiliului European din 23 octombrie 2014 de numire a Comisiei Europene (JO L 311, 31.10.2014, p. 36).


title: Decizia (PESC) 2019/1595 a Consiliului din 26 septembrie 2019 de modificare a Deciziei (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA)

text:
                  27.9.2019

                  RO

                  Jurnalul Oficial al Uniunii Europene

                  L 248/73

         DECIZIA (PESC) 2019/1595 A CONSILIULUI
         din 26 septembrie 2019
         de modificare a Deciziei (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 18 mai 2015, Consiliul a adoptat Decizia (PESC) 2015/778 (1) privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA).

                     (2)

                     La 29 martie 2019, Consiliul a prelungit Decizia (PESC) 2015/778 până la 30 septembrie 2019 prin Decizia (PESC) 2019/535 (2).

                     (3)

                     La 12 septembrie 2019, Comitetul politic și de securitate a convenit să prelungească mandatul EUNAVFOR MED operația SOPHIA pentru o perioadă suplimentară de șase luni. Decizia (PESC) 2015/778 ar trebui modificată în consecință.

                     (4)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. Prin urmare, Danemarca nu participă la adoptarea prezentei decizii, nu are obligații în temeiul acesteia, nu face obiectul aplicării sale și nu participă la finanțarea acestei operații,

               ADOPTĂ PREZENTA DECIZIE:

            Articolul 1
            Decizia (PESC) 2015/778 se modifică după cum urmează:

                        1.

                        La articolul 11, se adaugă următorul alineat:

                           „(7)   Pentru perioada cuprinsă între 1 octombrie 2019 și 31 martie 2020, valoarea de referință pentru costurile comune ale EUNAVFOR MED operația SOPHIA este de 3 059 000 EUR. Procentajul din valoarea de referință menționat la articolul 25 alineatul (1) din Decizia (PESC) 2015/528 este stabilit la 15 % pentru angajamente și la 0 % pentru plăți.”

                        2.

                        La articolul 13, al doilea paragraf se înlocuiește cu următorul text:
                        „EUNAVFOR MED operația SOPHIA încetează la 31 martie 2020.”

            Articolul 2
            Prezenta decizie intră în vigoare la data adoptării.
            Se aplică de la 1 octombrie 2019.

            Adoptată la Bruxelles, 26 septembrie 2019.

                  Pentru Consiliu

                  Președintele

               T. HARAKKA

            (1)  Decizia (PESC) 2015/778 a Consiliului din 18 mai 2015 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA) (JO L 122, 19.5.2015, p. 31).

            (2)  Decizia (PESC) 2019/535 a Consiliului din 29 martie 2019 de modificare a Deciziei (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA) (JO L 92, 1.4.2019, p. 1).


title: Decizia (UE, Euratom) 2019/1414 a Parlamentului European din 26 martie 2019 privind descărcarea de gestiune pentru execuția bugetului Agenției Executive pentru Întreprinderi Mici și Mijlocii aferent exercițiului financiar 2017

text:
               27.9.2019

               RO

               Jurnalul Oficial al Uniunii Europene

               L 249/87

      DECIZIA (UE, Euratom) 2019/1414 A PARLAMENTULUI EUROPEAN
      din 26 martie 2019
      privind descărcarea de gestiune pentru execuția bugetului Agenției Executive pentru Întreprinderi Mici și Mijlocii aferent exercițiului financiar 2017
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2017 (1),

                  —

                  având în vedere conturile anuale consolidate ale Uniunii Europene pentru exercițiul financiar 2017 [COM(2018) 521 – C8-0318/2018] (2),

                  —

                  având în vedere conturile anuale finale ale Agenției Executive pentru Întreprinderi Mici și Mijlocii pentru exercițiul financiar 2017 (3),

                  —

                  având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2016 [COM(2018) 545] și documentul (documentele) de lucru al (ale) serviciilor Comisiei care îl însoțește (însoțesc),

                  —

                  având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în 2017 [COM(2018) 661] și documentul de lucru al serviciilor Comisiei care îl însoțește [SWD(2018) 429],

                  —

                  având în vedere Raportul Curții de Conturi privind conturile anuale ale Agenției Executive pentru Întreprinderi Mici și Mijlocii pentru exercițiul financiar 2017, însoțit de răspunsul agenției (4),

                  —

                  având în vedere declarația de asigurare (5) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene;

                  —

                  având în vedere Recomandarea Consiliului din 12 februarie 2019 privind descărcarea de gestiune a agențiilor executive în ceea ce privește execuția bugetului pentru exercițiul financiar 2017 (05826/2019 – C8-0054/2019),

                  —

                  având în vedere articolele 317, 318 și 319 din Tratatul privind funcționarea Uniunii Europene,

                  —

                  având în vedere articolul 106a din Tratatul de instituire a Comunității Europene a Energiei Atomice,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 62, 164, 165 și 166,

                  —

                  având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (7), în special articolele 69, 260, 261 și 262,

                  —

                  având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (8), în special articolul 14 alineatul (3),

                  —

                  având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive, în aplicarea Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (9), în special articolul 66 primul și al doilea paragraf,

                  —

                  având în vedere Decizia de punere în aplicare 2013/771/UE a Comisiei din 17 decembrie 2013 de instituire a Agenției Executive pentru Întreprinderi Mici și Mijlocii și de abrogare a Deciziilor 2004/20/CE și 2007/372/CE (10),

                  —

                  având în vedere articolul 93 și anexa IV la Regulamentul său de procedură,

                  —

                  având în vedere raportul Comisiei pentru control bugetar și avizele celorlalte comisii interesate (A8-0110/2019),

                  A.

                  întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și administrează programele; întrucât, în aplicarea articolului 317 din Tratatul privind funcționarea Uniunii Europene, Comisia execută bugetul în cooperare cu statele membre și pe propria răspundere, în conformitate cu principiul bunei gestiuni financiare,

         1.

            acordă directorului Agenției Executive pentru Întreprinderi Mici și Mijlocii descărcarea de gestiune pentru execuția bugetului agenției aferent exercițiului financiar 2017;

         2.

            își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea III – Comisia și agențiile executive, precum și în Rezoluția sa din 26 martie 2019 referitoare la rapoartele speciale ale Curții de Conturi în contextul descărcării de gestiune a Comisiei pentru exercițiul financiar 2017 (11);

         3.

            încredințează președintelui sarcina de a transmite prezenta decizie, decizia privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea III – Comisia, precum și rezoluția care face parte integrantă din aceste decizii directorului Agenției Executive pentru Întreprinderi Mici și Mijlocii, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO L 51, 28.2.2017, p. 1.

         (2)  JO C 348, 28.9.2018, p. 1.

         (3)  JO C 413, 14.11.2018, p. 11.

         (4)  JO C 434, 30.11.2018, p. 16.

         (5)  JO C 434, 30.11.2018, p. 213.

         (6)  JO L 298, 26.10.2012, p. 1.

         (7)  JO L 193, 30.7.2018, p. 1.

         (8)  JO L 11, 16.1.2003, p. 1.

         (9)  JO L 297, 22.9.2004, p. 6.

         (10)  JO L 341, 18.12.2013, p. 73.

         (11)  Texte adoptate, P8_TA(2019)0243 (a se vedea pagina 59 din prezentul Jurnal Oficial).


title: Decizia (UE) 2019/1798 a Parlamentului European și a Consiliului din 23 octombrie 2019 de numire a procurorului-șef european al Parchetului European

text:
                  28.10.2019

                  RO

                  Jurnalul Oficial al Uniunii Europene

                  L 274/1

         DECIZIA (UE) 2019/1798 A PARLAMENTULUI EUROPEAN ȘI A CONSILIULUI
         din 14 octombrie 2019
         de numire a procurorului-șef european al Parchetului European
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European (EPPO) (1), în special articolul 14,
         având în vedere Decizia de punere în aplicare (UE) 2018/1696 a Consiliului din 13 iulie 2018 privind regulamentul de funcționare al juriului de selecție prevăzut la articolul 14 alineatul (3) din Regulamentul (UE) 2017/1939 de punere în aplicare a unei forme de cooperare consolidată în ceea ce privește instituirea Parchetului European („EPPO”) (2),
         având în vedere Decizia (UE) 2018/1275 a Consiliului din 18 septembrie 2018 de numire a membrilor juriului de selecție prevăzut la articolul 14 alineatul (3) din Regulamentul (UE) 2017/1939 (3),
         având în vedere propunerea de listă scurtă de candidați întocmită de juriul de selecție la 4 februarie 2019, în conformitate cu Decizia de punere în aplicare (UE) 2018/1696, în vederea numirii procurorului-șef european al Parchetului European,
         întrucât:

                     (1)

                     Parchetul European (EPPO) a fost instituit prin Regulamentul (UE) 2017/1939. Comisia este responsabilă de instituirea și funcționarea administrativă inițială a EPPO până în momentul în care acesta dispune de capacitatea de a-și executa propriul buget.

                     (2)

                     Procurorul-șef european este șeful EPPO și organizează activitatea EPPO, conduce activitățile acestuia și adoptă decizii în conformitate cu Regulamentul (UE) 2017/1939 și cu regulamentul intern de procedură al EPPO. Colegiul EPPO este alcătuit din procurorul-șef european și din câte un procuror european pentru fiecare stat membru.

                     (3)

                     În conformitate cu articolul 120 alineatul (2) al doilea paragraf din Regulamentul (UE) 2017/1939, EPPO urmează să își asume atribuțiile de investigare și urmărire penală conferite prin respectivul regulament la o dată care urmează să fie stabilită printr-o decizie a Comisiei, la propunerea procurorului-șef european, ulterior înființării EPPO.

                     (4)

                     Prin urmare, se impune numirea de comun acord de către Parlamentul European și Consiliu a primului procuror-șef european al EPPO.

                     (5)

                     Un anunț de post vacant pentru funcția de procuror-șef european, ca agent temporar cu gradul AD 15, a fost publicat în Jurnalul Oficial al Uniunii Europene la 19 noiembrie 2018 (4).

                     (6)

                     Decizia de punere în aplicare (UE) 2018/1696 stabilește regulamentul de funcționare al juriului de selecție prevăzut la articolul 14 alineatul (3) din Regulamentul (UE) 2017/1939 (denumit în continuare „regulamentul de funcționare al juriului de selecție”).

                     (7)

                     În conformitate cu regula VII punctul 1 primul paragraf din regulamentul de funcționare al juriului de selecție, o listă scurtă de trei candidați a fost întocmită de juriul de selecție, care a prezentat motivele pentru care candidații respectivi au fost incluși pe lista scurtă în scrisorile transmise Parlamentului European și Consiliului la 4 februarie 2019 și, respectiv, la 14 februarie 2019. Parlamentul European și Consiliul ar trebui să numească, de comun acord, în funcția de procuror-șef european pe unul dintre candidații de pe lista scurtă. În conformitate cu regula VII punctul 1 al doilea paragraf din regulamentul de funcționare al juriului de selecție, juriul de selecție a stabilit un clasament al candidaților în funcție de calificările și experiența acestora. Respectivul clasament indică ordinea preferințelor juriului de selecție și nu are caracter obligatoriu pentru Parlamentul European și Consiliu.

                     (8)

                     La 26 februarie 2019, cei trei candidați aflați pe lista scurtă s-au prezentat în fața Comisiei pentru libertăți civile, justiție și afaceri interne a Parlamentului European și în fața Comisiei pentru control bugetar a Parlamentului European. La 7 martie 2019, Conferința președinților a Parlamentului European a decis că dna Laura Codruța KÖVESI reprezintă candidatul Parlamentului European, iar la 18 iulie 2019 a reafirmat această poziție.

                     (9)

                     La 20 februarie 2019, Comitetul Reprezentanților Permanenți ai Guvernelor statelor membre (Coreper) a desfășurat un vot orientativ, în conformitate cu practicile interne pe care le-a aprobat la 15 februarie 2019, pentru a stabili poziția Consiliului în vederea discuțiilor cu reprezentanții Parlamentului European. În urma discuțiilor respective, la 19 septembrie 2019, Coreper a susținut numirea dnei Laura Codruța KÖVESI în funcția de procuror-șef european.

                     (10)

                     Procurorul-șef european al EPPO urmează să fie numit de comun acord de către Parlamentul European și Consiliu pentru un mandat de șapte ani care nu poate fi reînnoit și care începe la data intrării în vigoare a prezentei decizii.

                     (11)

                     În urma reuniunilor comune ale echipelor de negociere desemnate de fiecare dintre cele două instituții, Parlamentul European și Consiliul au ajuns la un acord comun privind numirea procurorului-șef european.

                     (12)

                     La numirea dnei Laura Codruța KÖVESI, ambele instituții au evaluat meritele candidaților luând în considerare motivele expuse de juriul de selecție,

               ADOPTĂ PREZENTA DECIZIE:

            Articolul 1
            Dna Laura Codruța KÖVESI este numită procuror-șef european al EPPO, ca agent temporar cu gradul AD 15, pentru o perioadă de șapte ani de la 31 octombrie 2019, care nu poate fi reînnoită.

            Articolul 2
            Prezenta decizie intră în vigoare în a treia zi de la data publicării în Jurnalul Oficial al Uniunii Europene.

            Adoptată la Luxemburg, 14 octombrie 2019.

                  Pentru Parlamentul European

                  Președintele

               D. M. SASSOLI

                  Pentru Consiliu

                  Președintele

               T. TUPPURAINEN

            (1)  JO L 283, 31.10.2017, p. 1.

            (2)  JO L 282, 12.11.2018, p. 8.

            (3)  JO L 238, 21.9.2018, p. 92.

            (4)  JO C 418 A, 19.11.2018, p. 1.


title: Decizia (UE) 2019/1800 a Consiliului din 24 octombrie 2019 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2021, suma anuală pentru exercițiul 2020, prima tranșă pentru exercițiul 2020 și previziunile cu caracter indicativ și neobligatoriu privind sumele anuale preconizate aferente contribuțiilor pentru exercițiile 2022 și 2023

text:
                  28.10.2019

                  RO

                  Jurnalul Oficial al Uniunii Europene

                  L 274/9

         DECIZIA (UE) 2019/1800 A CONSILIULUI
         din 24 octombrie 2019
         privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2021, suma anuală pentru exercițiul 2020, prima tranșă pentru exercițiul 2020 și previziunile cu caracter indicativ și neobligatoriu privind sumele anuale preconizate aferente contribuțiilor pentru exercițiile 2022 și 2023
         CONSILIUL UNIUNII EUROPENE,
         având în vedere Tratatul privind Uniunea Europeană și Tratatul privind funcționarea Uniunii Europene,
         având în vedere Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene (1), în special articolul 7,
         având în vedere Regulamentul (UE) 2018/1877 al Consiliului din 26 noiembrie 2018 privind regulamentul financiar aplicabil celui de al 11-lea Fond european de dezvoltare (2) („Regulamentul financiar al celui de al 11-lea FED”), în special articolul 19 alineatul (2),
         având în vedere propunerea Comisiei Europene,
         întrucât:

                     (1)

                     În conformitate cu procedura prevăzută la articolele 19-22 din Regulamentul financiar al celui de al 11-lea FED și luând în considerare o propunere de buget pentru Fondul european de dezvoltare (FED), în conformitate cu propunerea Comisiei privind instrumentul de finanțare externă de după 2020; Comisia urmează să prezinte, până la 15 octombrie 2019, o propunere care precizează: (a) plafonul sumei aferente contribuției pentru exercițiul 2021; (b) suma anuală aferentă contribuției pentru exercițiul 2020; (c) valoarea primei tranșe a contribuției pentru exercițiul 2020 și (d) previziuni cu caracter indicativ și neobligatoriu privind sumele anuale preconizate aferente contribuțiilor pentru exercițiile 2022 și 2023.

                     (2)

                     În conformitate cu articolul 46 din Regulamentul financiar aplicabil celui de al 11-lea FED, Banca Europeană de Investiții (BEI) a transmis Comisiei estimările sale actualizate cu privire la angajamentele și plățile din cadrul instrumentelor pe care le gestionează.

                     (3)

                     Articolul 20 alineatul (1) din Regulamentul financiar al celui de al 11-lea FED prevede că cererile de contribuții utilizează mai întâi sumele stabilite în FED-urile anterioare. Prin urmare, ar trebui să se lanseze o cerere de fonduri în cadrul celui de al 10-lea FED pentru BEI și în cadrul celui de al 11-lea FED pentru Comisie.

                     (4)

                     Prin Decizia (UE) 2019/1093 (3), la 26 iunie 2019, Consiliul a adoptat, în baza unei propuneri a Comisiei, decizia prin care stabilește suma anuală aferentă contribuțiilor statelor membre la FED pentru exercițiul 2020 la 4 400 000 000 EUR pentru Comisie și la 300 000 000 EUR pentru BEI,

               ADOPTĂ PREZENTA DECIZIE:

            Articolul 1
            Plafonul sumei anuale aferente contribuțiilor la FED ale statelor membre pentru exercițiul 2021 este stabilit la 4 000 000 000 EUR. Această sumă se împarte astfel: 3 700 000 000 EUR pentru Comisie și 300 000 000 EUR pentru BEI.

            Articolul 2
            Suma anuală corespunzătoare contribuțiilor statelor membre la FED pentru exercițiul 2020 este stabilită la 4 700 000 000 EUR. Această sumă se împarte astfel: 4 400 000 000 EUR pentru Comisie și 300 000 000 EUR pentru BEI.

            Articolul 3
            Contribuțiile individuale la FED pe care trebuie să le plătească statele membre Comisiei și BEI ca primă tranșă pentru exercițiul 2020 sunt indicate în tabelul din anexa la prezenta decizie.

            Articolul 4
            În conformitate cu previziunile indicative cu caracter neobligatoriu, suma anuală preconizată aferentă contribuțiilor pentru exercițiul 2022 se stabilește la 2 700 000 000 EUR pentru Comisie și la 300 000 000 EUR pentru BEI, iar pentru exercițiul 2023 la 2 000 000 000 EUR pentru Comisie și la 100 000 000 EUR pentru BEI.

            Articolul 5
            Prezenta decizie intră în vigoare la data adoptării.

            Adoptată la Luxemburg, 24 octombrie 2019.

                  Pentru Consiliu

                  Președintele

               A.-K. PEKONEN

            (1)  JO L 210, 6.8.2013, p. 1.

            (2)  JO L 307, 3.12.2018, p. 1.

            (3)  Decizia (UE) 2019/1093 a Consiliului din 26 iunie 2019 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv a doua tranșă pentru exercițiul 2019 și un plafon revizuit pentru valoarea anuală aferentă exercițiului 2020 (JO L 173, 27.6.2019, p. 49).

            ANEXĂ

                        STAT MEMBRU

                        Cheie al 10—lea FED %

                        Cheie al 11—lea FED %

                        Prima tranșă 2020 (EUR)

                        Total

                        Comisia Europeană

                        BEI

                        Al 11-lea FED

                        Al 10-lea FED

                        BELGIA

                        3,53

                        3,24927

                        58 486 860,00

                        3 530 000,00

                        62 016 860,00

                        BULGARIA

                        0,14

                        0,21853

                        3 933 540,00

                        140 000,00

                        4 073 540,00

                        CEHIA

                        0,51

                        0,79745

                        14 354 100,00

                        510 000,00

                        14 864 100,00

                        DANEMARCA

                        2,00

                        1,98045

                        35 648 100,00

                        2 000 000,00

                        37 648 100,00

                        GERMANIA

                        20,50

                        20,57980

                        370 436 400,00

                        20 500 000,00

                        390 936 400,00

                        ESTONIA

                        0,05

                        0,08635

                        1 554 300,00

                        50 000,00

                        1 604 300,00

                        IRLANDA

                        0,91

                        0,94006

                        16 921 080,00

                        910 000,00

                        17 831 080,00

                        GRECIA

                        1,47

                        1,50735

                        27 132 300,00

                        1 470 000,00

                        28 602 300,00

                        SPANIA

                        7,85

                        7,93248

                        142 784 640,00

                        7 850 000,00

                        150 634 640,00

                        FRANȚA

                        19,55

                        17,81269

                        320 628 420,00

                        19 550 000,00

                        340 178 420,00

                        CROAȚIA

                        0,00

                        0,22518

                        4 053 240,00

                        0,00

                        4 053 240,00

                        ITALIA

                        12,86

                        12,53009

                        225 541 620,00

                        12 860 000,00

                        238 401 620,00

                        CIPRU

                        0,09

                        0,11162

                        2 009 160,00

                        90 000,00

                        2 099 160,00

                        LETONIA

                        0,07

                        0,11612

                        2 090 160,00

                        70 000,00

                        2 160 160,00

                        LITUANIA

                        0,12

                        0,18077

                        3 253 860,00

                        120 000,00

                        3 373 860,00

                        LUXEMBURG

                        0,27

                        0,25509

                        4 591 620,00

                        270 000,00

                        4 861 620,00

                        UNGARIA

                        0,55

                        0,61456

                        11 062 080,00

                        550 000,00

                        11 612 080,00

                        MALTA

                        0,03

                        0,03801

                        684 180,00

                        30 000,00

                        714 180,00

                        ȚĂRILE DE JOS

                        4,85

                        4,77678

                        85 982 040,00

                        4 850 000,00

                        90 832 040,00

                        AUSTRIA

                        2,41

                        2,39757

                        43 156 260,00

                        2 410 000,00

                        45 566 260,00

                        POLONIA

                        1,30

                        2,00734

                        36 132 120,00

                        1 300 000,00

                        37 432 120,00

                        PORTUGALIA

                        1,15

                        1,19679

                        21 542 220,00

                        1 150 000,00

                        22 692 220,00

                        ROMÂNIA

                        0,37

                        0,71815

                        12 926 700,00

                        370 000,00

                        13 296 700,00

                        SLOVENIA

                        0,18

                        0,22452

                        4 041 360,00

                        180 000,00

                        4 221 360,00

                        SLOVACIA

                        0,21

                        0,37616

                        6 770 880,00

                        210 000,00

                        6 980 880,00

                        FINLANDA

                        1,47

                        1,50909

                        27 163 620,00

                        1 470 000,00

                        28 633 620,00

                        SUEDIA

                        2,74

                        2,93911

                        52 903 980,00

                        2 740 000,00

                        55 643 980,00

                        REGATUL UNIT

                        14,82

                        14,67862

                        264 215 160,00

                        14 820 000,00

                        279 035 160,00

                        TOTAL UE-28

                        100,00

                        100,00

                        1 800 000 000,00

                        100 000 000,00

                        1 900 000 000,00


title: Decizia (UE) 2019/1801 a Consiliului din 24 octombrie 2019 privind contribuțiile financiare pe care trebuie să le plătească statele membre pentru finanțarea Fondului european de dezvoltare, inclusiv cea de a treia tranșă pentru exercițiul 2019

text:
                  28.10.2019

                  RO

                  Jurnalul Oficial al Uniunii Europene

                  L 274/12

         DECIZIA (UE) 2019/1801 A CONSILIULUI
         din 24 octombrie 2019
         privind contribuțiile financiare pe care trebuie să le plătească statele membre pentru finanțarea Fondului european de dezvoltare, inclusiv cea de a treia tranșă pentru exercițiul 2019
         CONSILIUL UNIUNII EUROPENE,
         având în vedere Tratatul privind Uniunea Europeană și Tratatul privind funcționarea Uniunii Europene,
         având în vedere Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene (1), în special articolul 7,
         având în vedere Regulamentul (UE) 2018/1877 al Consiliului din 26 noiembrie 2018 privind regulamentul financiar aplicabil celui de al 11-lea Fond european de dezvoltare (2) („Regulamentul financiar aplicabil celui de al 11-lea FED”), în special articolul 19 alineatul (5),
         având în vedere propunerea Comisiei Europene,
         întrucât:

                     (1)

                     În conformitate cu procedura prevăzută la articolul 19 din Regulamentul financiar aplicabil celui de al 11-lea FED, Comisia trebuie să prezinte, până la 10 octombrie 2019, o propunere care să prevadă (a) valoarea celei de a treia tranșe a contribuției pentru exercițiul 2019 și (b) valoarea anuală revizuită a contribuției pentru exercițiul 2019, în cazurile în care valoarea nu corespunde nevoilor reale.

                     (2)

                     În conformitate cu articolul 46 din Regulamentul financiar aplicabil celui de al 11-lea FED, Banca Europeană de Investiții (BEI) a transmis Comisiei estimările sale actualizate privind angajamentele și plățile din cadrul instrumentelor pe care le gestionează.

                     (3)

                     Articolul 20 alineatul (1) din Regulamentul financiar aplicabil celui de al 11-lea FED prevede că cererile de contribuții utilizează mai întâi sumele stabilite în Fondurile europene de dezvoltare (FED-uri) anterioare. Prin urmare, ar trebui să se lanseze o cerere de fonduri în cadrul celui de al 10‐lea FED pentru BEI și al celui de al 11‐lea FED pentru Comisie.

                     (4)

                     Prin Decizia (UE) 2018/1715 (3), adoptată la 12 noiembrie 2018 în baza unei propuneri a Comisiei, Consiliul a adoptat decizia prin care stabilește valoarea anuală a contribuțiilor statelor membre la FED pentru exercițiul 2019 la 4 400 000 000 EUR pentru Comisie și la 300 000 000 EUR pentru BEI,

               ADOPTĂ PREZENTA DECIZIE:

            Articolul 1
            Contribuțiile individuale la FED care trebuie plătite de statele membre Comisiei și BEI ca a treia tranșă pentru exercițiul 2019 sunt indicate în tabelul din anexa la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Luxemburg, 24 octombrie 2019.

                  Pentru Consiliu

                  Președintele

               A.-K. PEKONEN

            (1)  JO L 210, 6.8.2013, p. 1.

            (2)  JO L 307, 3.12.2018, p. 1.

            (3)  Decizia (UE) 2018/1715 a Consiliului din 12 noiembrie 2018 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2020, valoarea anuală pentru exercițiul 2019, prima tranșă pentru exercițiul 2019 și estimările cu caracter indicativ și neobligatoriu privind valorile anuale preconizate ale contribuțiilor pentru exercițiile 2021 și 2022 (JO L 286, 14.11.2018, p. 30).

            ANEXĂ

                        STAT MEMBRU

                        Cheie al 10‐lea FED (%)

                        Cheie al 11lea FED (%)

                        A 3-a tranșă 2019 (EUR)

                        Total

                        Comisie

                        BEI

                        Al 11-lea FED

                        Al 10-lea FED

                        BELGIA

                        3,53

                        3,24927

                        29 243 430,00

                        3 530 000,00

                        32 773 430,00

                        BULGARIA

                        0,14

                        0,21853

                        1 966 770,00

                        140 000,00

                        2 106 770,00

                        CEHIA

                        0,51

                        0,79745

                        7 177 050,00

                        510 000,00

                        7 687 050,00

                        DANEMARCA

                        2,00

                        1,98045

                        17 824 050,00

                        2 000 000,00

                        19 824 050,00

                        GERMANIA

                        20,50

                        20,57980

                        185 218 200,00

                        20 500 000,00

                        205 718 200,00

                        ESTONIA

                        0,05

                        0,08635

                        777 150,00

                        50 000,00

                        827 150,00

                        IRLANDA

                        0,91

                        0,94006

                        8 460 540,00

                        910 000,00

                        9 370 540,00

                        GRECIA

                        1,47

                        1,50735

                        13 566 150,00

                        1 470 000,00

                        15 036 150,00

                        SPANIA

                        7,85

                        7,93248

                        71 392 320,00

                        7 850 000,00

                        79 242 320,00

                        FRANȚA

                        19,55

                        17,81269

                        160 314 210,00

                        19 550 000,00

                        179 864 210,00

                        CROAȚIA

                        0,00

                        0,22518

                        2 026 620,00

                        0,00

                        2 026 620,00

                        ITALIA

                        12,86

                        12,53009

                        112 770 810,00

                        12 860 000,00

                        125 630 810,00

                        CIPRU

                        0,09

                        0,11162

                        1 004 580,00

                        90 000,00

                        1 094 580,00

                        LETONIA

                        0,07

                        0,11612

                        1 045 080,00

                        70 000,00

                        1 115 080,00

                        LITUANIA

                        0,12

                        0,18077

                        1 626 930,00

                        120 000,00

                        1 746 930,00

                        LUXEMBURG

                        0,27

                        0,25509

                        2 295 810,00

                        270 000,00

                        2 565 810,00

                        UNGARIA

                        0,55

                        0,61456

                        5 531 040,00

                        550 000,00

                        6 081 040,00

                        MALTA

                        0,03

                        0,03801

                        342 090,00

                        30 000,00

                        372 090,00

                        ȚĂRILE DE JOS

                        4,85

                        4,77678

                        42 991 020,00

                        4 850 000,00

                        47 841 020,00

                        AUSTRIA

                        2,41

                        2,39757

                        21 578 130,00

                        2 410 000,00

                        23 988 130,00

                        POLONIA

                        1,30

                        2,00734

                        18 066 060,00

                        1 300 000,00

                        19 366 060,00

                        PORTUGALIA

                        1,15

                        1,19679

                        10 771 110,00

                        1 150 000,00

                        11 921 110,00

                        ROMÂNIA

                        0,37

                        0,71815

                        6 463 350,00

                        370 000,00

                        6 833 350,00

                        SLOVENIA

                        0,18

                        0,22452

                        2 020 680,00

                        180 000,00

                        2 200 680,00

                        SLOVACIA

                        0,21

                        0,37616

                        3 385 440,00

                        210 000,00

                        3 595 440,00

                        FINLANDA

                        1,47

                        1,50909

                        13 581 810,00

                        1 470 000,00

                        15 051 810,00

                        SUEDIA

                        2,74

                        2,93911

                        26 451 990,00

                        2 740 000,00

                        29 191 990,00

                        REGATUL UNIT

                        14,82

                        14,67862

                        132 107 580,00

                        14 820 000,00

                        146 927 580,00

                        TOTAL UE-28

                        100,00

                        100,00

                        900 000 000,00

                        100 000 000,00

                        1 000 000 000,00


title: Decizia (UE) 2019/1750 a Consiliului din 21 octombrie 2019 de modificare a Deciziei (UE) 2019/274 privind semnarea, în numele Uniunii Europene și al Comunității Europene a Energiei Atomice, a Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (Text cu relevanță pentru SEE)

text:
                  28.10.2019

                  RO

                  Jurnalul Oficial al Uniunii Europene

                  LI 274/1

         DECIZIA (UE) 2019/1750 A CONSILIULUI
         din 21 octombrie 2019
         de modificare a Deciziei (UE) 2019/274 privind semnarea, în numele Uniunii Europene și al Comunității Europene a Energiei Atomice, a Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice
         (Text cu relevanță pentru SEE)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 50,
         având în vedere propunerea Comisiei Europene,
         întrucât:

                     (1)

                     La 29 martie 2017, Regatul Unit a notificat Consiliului European intenția sa de a se retrage din Uniunea Europeană și din Comunitatea Europeană a Energiei Atomice („Euratom”), în conformitate cu articolul 50 din Tratatul privind Uniunea Europeană („TUE”), care se aplică Euratom în temeiul articolului 106a din Tratatul de instituire a Comunității Europene a Energiei Atomice.

                     (2)

                     În conformitate cu articolul 50 din TUE, Uniunea a negociat cu Regatul Unit un acord care stabilește condițiile de retragere, ținând seama de cadrul viitoarelor sale relații cu Uniunea (denumit în continuare „Acordul de retragere”).

                     (3)

                     La 11 ianuarie 2019, Consiliul a adoptat Decizia (UE) 2019/274 (1) privind semnarea Acordului de retragere.

                     (4)

                     Prin Decizia (UE) 2019/476 (2), Consiliul European, de comun acord cu Regatul Unit, a decis inițial să prelungească termenul în temeiul articolului 50 alineatul (3) din TUE până la 12 aprilie 2019. Acest termen a fost prelungit încă o dată până la 31 octombrie 2019 prin Decizia (UE) 2019/584 a Consiliului European (3), adoptată de comun acord cu Regatul Unit.

                     (5)

                     Prin urmare, data intrării în vigoare a Acordului de retragere a trebuit să fie modificată în consecință, iar Decizia (UE) 2019/274 a fost modificată prin Decizia (UE) 2019/642 a Consiliului (4) pentru a ține seama de textul adaptat al Acordului de retragere.

                     (6)

                     În urma negocierilor dintre negociatorii Uniunii și cei ai Regatului Unit în cursul lunilor septembrie și octombrie 2019, s-a ajuns la un acord cu privire la un text revizuit al Protocolului privind Irlanda/Irlanda de Nord inclus în Acordul de retragere și la adaptările tehnice necesare la articolele 184 și 185 din acordul respectiv. La 17 octombrie 2019, Consiliul European a aprobat Acordul de retragere modificat.

                     (7)

                     Prin urmare, Decizia (UE) 2019/274 ar trebui modificată în consecință.

                     (8)

                     În conformitate cu articolul 50 alineatul (4) din TUE, Regatul Unit nu participă la discuțiile din cadrul Consiliului cu privire la prezenta decizie și nici la adoptarea acesteia,

               ADOPTĂ PREZENTA DECIZIE:

            Articolul 1
            La articolul 1 din Decizia (UE) 2019/274, al doilea paragraf se înlocuiește cu următorul text:

               „Textul acordului, astfel cum a fost modificat, este atașat la prezenta decizie.”

            Articolul 2
            Textul acordului atașat la Decizia (UE) 2019/274 se înlocuiește cu textul acordului modificat atașat la prezenta decizie (5).

            Articolul 3
            Prezenta decizie intră în vigoare la data adoptării.

            Adoptată la Bruxelles, 21 octombrie 2019.

                  Pentru Consiliu

                  Președintele

               T. TUPPURAINEN

            (1)  Decizia (UE) 2019/274 a Consiliului din 11 ianuarie 2019 privind semnarea, în numele Uniunii Europene și al Comunității Europene a Energiei Atomice, a Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (JO L 47I, 19.2.2019, p. 1). Textul Acordului de retragere atașat la Decizia (UE) 2019/274 a fost publicat în JO C 66 I, 19.2.2019, p. 1.

            (2)  Decizia (UE) 2019/476 a Consiliului European adoptată de comun acord cu Regatul Unit din 22 martie 2019 privind prelungirea termenului în temeiul articolului 50 alineatul (3) din TUE (JO L 80 I, 22.3.2019, p. 1).

            (3)  Decizia (UE) 2019/584 a Consiliului European adoptată de comun acord cu Regatul Unit din 11 aprilie 2019 privind prelungirea termenului în temeiul articolului 50 alineatul (3) din TUE (JO L 101, 11.4.2019, p. 1).

            (4)  Decizia (UE) 2019/642 a Consiliului din 13 aprilie 2019 de modificare a Deciziei (UE) 2019/274 privind semnarea, în numele Uniunii Europene și al Comunității Europene a Energiei Atomice, a Acordului privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (JO L 110 I, 25.4.2019, p. 1). Textul Acordului de retragere atașat la Decizia (UE) 2019/642 a fost publicat în JO C 144 I, 25.4.2019, p. 1.

            (5)  JO C 384 I, 12.11.2019, p. 1.


title: Decizia (UE) 2019/1803 a Consiliului din 18 iulie 2019 privind semnarea și încheierea Acordului dintre Uniunea Europeană și Guvernul Republicii Socialiste Vietnam de instituire a unui cadru pentru participarea Vietnamului la operațiile Uniunii Europene de gestionare a crizelor

text:
                  29.10.2019

                  RO

                  Jurnalul Oficial al Uniunii Europene

                  L 276/1

         DECIZIA (UE) 2019/1803 A CONSILIULUI
         din 18 iulie 2019
         privind semnarea și încheierea Acordului dintre Uniunea Europeană și Guvernul Republicii Socialiste Vietnam de instituire a unui cadru pentru participarea Vietnamului la operațiile Uniunii Europene de gestionare a crizelor
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 37, coroborat cu articolul 218 alineatele (5) și (6) din Tratatul privind funcționarea Uniunii Europene,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 8 aprilie 2019, Consiliul a adoptat o decizie de autorizare a începerii negocierilor în vederea unui acord între Uniunea Europeană și Republica Socialistă Vietnam de instituire a unui cadru pentru participarea acesteia la operațiile Uniunii de gestionare a crizelor (denumit în continuare „acordul”).

                     (2)

                     Ulterior, în conformitate cu articolul 37 din Tratatul privind Uniunea Europeană, Înaltul Reprezentant al Uniunii pentru afaceri externe și politica de securitate a negociat acordul respectiv.

                     (3)

                     Acordul ar trebui aprobat,

               ADOPTĂ PREZENTA DECIZIE:

            Articolul 1
            Se aprobă, în numele Uniunii, Acordul dintre Uniunea Europeană și Guvernul Republicii Socialiste Vietnam de instituire a unui cadru pentru participarea Vietnamului la operațiile Uniunii Europene de gestionare a crizelor (denumit în continuare „acordul”).
            Textul acordului este atașat la prezenta decizie.

            Articolul 2
            Președintele Consiliului este autorizat să desemneze persoana sau persoanele împuternicite să semneze acordul prin care Uniunea își asumă obligații.

            Articolul 3
            Președintele Consiliului efectuează, în numele Uniunii, notificarea prevăzută la articolul 17 alineatul (1) din acord (1).

            Articolul 4
            Prezenta decizie intră în vigoare la data adoptării.

            Adoptată la Bruxelles, 18 iulie 2019.

                  Pentru Consiliu

                  Președintele

               T. TUPPURAINEN

            (1)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (PESC) 2019/1884 a Consiliului din 8 noiembrie 2019 de modificare a Deciziei (PESC) 2016/2382 de instituire a Colegiului European de Securitate și Apărare (CESA)

text:
                  11.11.2019

                  RO

                  Jurnalul Oficial al Uniunii Europene

                  L 290/17

         DECIZIA (PESC) 2019/1884 A CONSILIULUI
         din 8 noiembrie 2019
         de modificare a Deciziei (PESC) 2016/2382
         de instituire a Colegiului European de Securitate și Apărare (CESA)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1), articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 21 decembrie 2016, Consiliul a adoptat Decizia (PESC) 2016/2382 (1).

                     (2)

                     Ar trebui stabilită o nouă valoare de referință financiară pentru perioada cuprinsă între 1 ianuarie 2020 și 31 decembrie 2020.

                     (3)

                     Prin urmare, Decizia (PESC) 2016/2382 ar trebui modificată în consecință,

               ADOPTĂ PREZENTA DECIZIE:

            Articolul 1
            Articolul 16 alineatul (2) din Decizia (PESC) 2016/2382 se înlocuiește cu următorul text:

                  „(2)   Valoarea de referință financiară destinată acoperirii cheltuielilor CESA în perioada cuprinsă între 1 ianuarie 2020 și 31 decembrie 2020 este de 1 893 598 EUR.
                  Valoarea de referință financiară destinată acoperirii cheltuielilor CESA pentru perioade ulterioare este stabilită de către Consiliu.”

            Articolul 2
            Intrarea în vigoare
            Prezenta decizie intră în vigoare la data adoptării.

            Adoptată la Bruxelles, 8 noiembrie 2019.

                  Pentru Consiliu

                  Președintele

               M. LINTILÄ

            (1)  Decizia (PESC) 2016/2382 a Consiliului din 21 decembrie 2016 de instituire a Colegiului European de Securitate și Apărare (CESA) și de abrogare a Deciziei 2013/189/PESC (JO L 352, 23.12.2016, p. 60).


title: Decizia (PESC) 2019/1893 a Consiliului din 11 noiembrie 2019 de modificare a Deciziei (PESC) 2017/2074 privind măsuri restrictive având în vedere situația din Venezuela

text:
                  12.11.2019

                  RO

                  Jurnalul Oficial al Uniunii Europene

                  L 291/42

         DECIZIA (PESC) 2019/1893 A CONSILIULUI
         din 11 noiembrie 2019
         de modificare a Deciziei (PESC) 2017/2074 privind măsuri restrictive având în vedere situația din Venezuela
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 13 noiembrie 2017, Consiliul a adoptat Decizia (PESC) 2017/2074 (1) privind măsuri restrictive având în vedere situația din Venezuela.

                     (2)

                     Consiliul a subliniat că măsurile restrictive sunt treptate, specifice, flexibile și reversibile, nu afectează populația în general și au ca obiectiv sprijinirea unui proces credibil și eficient care să conducă la o soluție negociată pe cale pașnică.

                     (3)

                     În contextul deteriorării continue a situației din Venezuela, la 22 ianuarie 2018 Consiliul a adoptat Decizia (PESC) 2018/90 (2) prin care au fost desemnate șapte persoane pe lista persoanelor fizice și juridice, a entităților și a organismelor din anexa I la Decizia (PESC) 2017/2074.

                     (4)

                     La 28 mai 2018, Consiliul a adoptat concluzii în care se afirma că alegerile prezidențiale anticipate din Venezuela și alegerile regionale care au avut loc la 20 mai 2018 nu au fost nici libere, nici corecte. Uniunea a solicitat organizarea de noi alegeri prezidențiale și a afirmat că va acționa rapid cu scopul de a impune măsuri restrictive suplimentare specifice și reversibile.

                     (5)

                     La 25 iunie 2018, ca măsură ulterioară concluziilor Consiliului din 28 mai 2018, Consiliul a adoptat Decizia (PESC) 2018/901 (3) prin care au fost desemnate unsprezece persoane.

                     (6)

                     La 25 octombrie 2018, Înaltul Reprezentant al Uniunii pentru afaceri externe și politica de securitate (denumit în continuare „Înaltul Reprezentant”) a emis o declarație în numele Uniunii, în care se afirma că Uniunea își menține convingerea că nu poate exista decât o soluție politică democratică și pașnică la actuala criză și se sublinia angajamentul Uniunii de a utiliza toate instrumentele sale de politică pentru a contribui la obținerea unei astfel de soluții.

                     (7)

                     La 6 noiembrie 2018, Consiliul a adoptat Decizia (PESC) 2018/1656 (4) prin care au fost reînnoite măsurile restrictive în vigoare, având în vedere situația din Venezuela în contextul continuării și agravării crizei politice, economice și sociale din respectiva țară.

                     (8)

                     În ianuarie, februarie, martie și aprilie 2019, Înaltul Reprezentant a emis declarații în numele Uniunii cu privire la situația din Venezuela, în care s-a subliniat disponibilitatea Uniunii de a continua să depună toate eforturile pentru restabilirea democrației și a statului de drept, de a întreprinde noi acțiuni și de a reacționa, prin adoptarea de măsuri adecvate, împotriva deciziilor și acțiunilor care subminează în continuare principiile și instituțiile democratice, statul de drept și respectarea drepturilor omului.

                     (9)

                     La 8 iulie 2019, Consiliul a adoptat Decizia (PESC) 2019/1171 (5) prin care a fost actualizată expunerea de motive în cazul a trei persoane incluse pe listă.

                     (10)

                     La 16 iulie 2019, Înaltul Reprezentant a emis o declarație în numele Uniunii, în care se afirma că raportul înaltului comisar al Națiunilor Unite pentru drepturile omului confirmă în mod clar și detaliat amploarea și gravitatea încălcărilor drepturilor omului, erodarea statului de drept și dezmembrarea instituțiilor democratice din Venezuela. Uniunea a precizat totodată că este pregătită să inițieze acțiuni în vederea aplicării unor măsuri specifice pentru acei membri ai forțelor de securitate implicați în acte de tortură și în alte încălcări grave ale drepturilor omului.

                     (11)

                     La 26 septembrie 2019, ca măsură ulterioară declarației din 16 iulie 2019 și având în vedere menținerea situației grave din Venezuela, Consiliul a adoptat Decizia (PESC) 2019/1596 (6) prin care au fost desemnate șapte persoane.

                     (12)

                     În acest context și în conformitate cu articolul 13 din Decizia (PESC) 2017/2074, Consiliul a reexaminat măsurile restrictive în vigoare având în vedere situația din Venezuela.

                     (13)

                     Având în vedere actuala criză politică, economică, socială și umanitară din Venezuela și acțiunile persistente care subminează democrația, statul de drept și respectarea drepturilor omului, măsurile restrictive în vigoare, inclusiv toate desemnările, ar trebui reînnoite până la 14 noiembrie 2020. Aceste măsuri nu afectează populația în general și pot fi anulate dacă se înregistrează progrese în direcția restaurării democrației, a statului de drept și a respectării drepturilor omului în Venezuela.

                     (14)

                     Desemnările individuale prevăzute în anexa I la Decizia (PESC) 2017/2074 au fost reexaminate, iar informațiile privind opt persoane ar trebui modificate.

                     (15)

                     În plus, la Decizia (PESC) 2017/2074 ar trebui să se adauge o dispoziție care să specifice că Consiliul și Înaltul Reprezentant pot prelucra date cu caracter personal în vederea îndeplinirii atribuțiilor care le revin în temeiul respectivei decizii.

                     (16)

                     Prin urmare, Decizia (PESC) 2017/2074 ar trebui modificată în consecință,

               ADOPTĂ PREZENTA DECIZIE:

            Articolul 1
            Decizia (PESC) 2017/2074 se modifică după cum urmează:

                        1.

                        Se introduce următorul articol:

                           „Articolul 9a

                              (1)   Consiliul și Înaltul Reprezentant al Uniunii pentru afaceri externe și politica de securitate („Înaltul Reprezentant”) pot prelucra date cu caracter personal în vederea îndeplinirii atribuțiilor care le revin în temeiul prezentei decizii, în special:

                                          (a)

                                          în ceea ce privește Consiliul, pentru pregătirea și efectuarea modificărilor la anexele I și II;

                                          (b)

                                          în ceea ce privește Înaltul Reprezentant, pentru pregătirea modificărilor la anexele I și II.

                              (2)   Consiliul și Înaltul Reprezentant pot prelucra, dacă este cazul, datele relevante referitoare la infracțiunile comise de persoanele fizice incluse pe listă, la condamnările penale ale acestor persoane sau la măsurile de securitate privind aceste persoane, numai în măsura în care o astfel de prelucrare este necesară pentru întocmirea anexelor I și II.

                              (3)   În sensul prezentei decizii, Consiliul și Înaltul Reprezentant sunt desemnați drept «operatori» în înțelesul articolului 3 punctul 8 din Regulamentul (UE) 2018/1725 al Parlamentului European și al Consiliului (*1), pentru a se asigura că persoanele fizice în cauză își pot exercita drepturile în temeiul Regulamentului (UE) 2018/1725.

                           (*1)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).”"

                        2.

                        La articolul 13, primul paragraf se înlocuiește cu următorul text:
                        „Prezenta decizie se aplică până la 14 noiembrie 2020.”

                        3.

                        Anexa I se modifică în conformitate cu anexa la prezenta decizie.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 11 noiembrie 2019.

                  Pentru Consiliu

                  Președintele

               F. MOGHERINI

            (1)  Decizia (PESC) 2017/2074 a Consiliului din 13 noiembrie 2017 privind măsuri restrictive având în vedere situația din Venezuela (JO L 295, 14.11.2017, p. 60).

            (2)  Decizia (PESC) 2018/90 a Consiliului din 22 ianuarie 2018 de modificare a Deciziei (PESC) 2017/2074 privind măsuri restrictive având în vedere situația din Venezuela (JO L 16 I, 22.1.2018, p. 14).

            (3)  Decizia (PESC) 2018/901 a Consiliului din 25 iunie 2018 de modificare a Deciziei (PESC) 2017/2074 privind măsuri restrictive având în vedere situația din Venezuela (JO L 160 I, 25.6.2018, p. 12).

            (4)  Decizia (PESC) 2018/1656 a Consiliului din 6 noiembrie 2018 de modificare a Deciziei (PESC) 2017/2074 privind măsuri restrictive având în vedere situația din Venezuela (JO L 276, 7.11.2018, p. 10).

            (5)  Decizia (PESC) 2019/1171 a Consiliului din 8 iulie 2019 de modificare a Deciziei (PESC) 2017/2074 privind măsuri restrictive având în vedere situația din Venezuela (JO L 183, 9.7.2019, p. 9).

            (6)  Decizia (PESC) 2019/1596 a Consiliului din 26 septembrie 2019 de modificare a Deciziei (PESC) 2017/2074 privind măsuri restrictive având în vedere situația din Venezuela (JO L 248, 27.9.2019, p. 74).

            ANEXĂ
            În anexa I la Decizia (PESC) 2017/2074, rubricile 1, 3, 6, 10, 13, 15, 19 și 21 se înlocuiesc cu următoarele rubrici:

                        Numele

                        Informații de identificare

                        Expunere de motive

                        Data includerii pe listă

                        „1.

                        Néstor Luis Reverol Torres

                        Data nașterii: 28 octombrie 1964
                        Sexul: bărbătesc

                        Ministrul Afacerilor Interne, Justiției și Păcii din 2016. Numit, de asemenea, în aprilie 2019, vicepreședinte al lucrărilor și serviciilor publice și secretar executiv al statului-major responsabil cu energia electrică. Fost comandant general al Gărzii Naționale Bolivariene. Responsabil de încălcări grave ale drepturilor omului, inclusiv torturarea unor prizonieri (politici), și de reprimarea opoziției democratice din Venezuela, inclusiv interzicerea și reprimarea demonstrațiilor politice, comise de forțele de securitate aflate sub comanda sa.

                        22.1.2018

                        3.

                        Tibisay Lucena Ramírez

                        Data nașterii: 26 aprilie 1959
                        Sexul: femeiesc

                        Președintele Consiliului Național Electoral (Consejo Nacional Electoral – CNE). Acțiunile și politicile sale au subminat democrația și statul de drept în Venezuela, inclusiv prin faptul că nu a garantat menținerea independenței și a imparțialității instituției CNE în conformitate cu constituția Venezuelei, facilitând astfel instituirea Adunării Constituante și realegerea lui Nicolás Maduro în mai 2018 în cadrul unor alegeri prezidențiale care nu au fost nici libere, nici corecte.

                        22.1.2018

                        6.

                        Tarek William Saab Halabi

                        Data nașterii: 10 septembrie 1963
                        Locul nașterii:
                        El Tigre, statul Anzoátegui, Venezuela
                        Sexul: bărbătesc

                        Procurorul general al Venezuelei numit de Adunarea Constituantă. În această funcție și în funcții precedente de avocat al poporului și de președinte al Consiliului Moral Republican, acesta a subminat democrația și statul de drept în Venezuela, sprijinind în mod public acțiuni împotriva opozanților guvernului Venezuelei și retragerea de competențe ale Adunării Naționale.

                        22.1.2018

                        10.

                        Jesús Rafael Suárez Chourio

                        Data nașterii: 19 iulie 1962
                        Sexul: bărbătesc

                        Comandant-șef al Armatei Naționale Bolivariene Venezuelene și șef al statului-major pe lângă comandantul-șef. Fost comandant general al Armatei Naționale Bolivariene Venezuelene și fost comandant al Regiunii Strategice de Apărare Integrală – Zona Centrală (REDI Central). Responsabil de încălcări grave ale drepturilor omului comise de forțele aflate sub comanda sa în perioada în care a fost comandant general al Armatei Naționale Bolivariene Venezuelene, inclusiv folosirea excesivă a forței și aplicarea de rele tratamente deținuților. El a vizat opoziția democratică și a susținut folosirea instanțelor militare pentru a judeca protestatari civili.

                        25.6.2018

                        13.

                        Elías José Jaua Milano

                        Data nașterii: 16 decembrie 1969
                        Sexul: bărbătesc

                        Fost ministru al Puterii Populare pentru Educație. Fost președinte al comisiei prezidențiale pentru adunarea constituantă națională nelegitimă. Responsabil de subminarea democrației și a statului de drept în Venezuela ca urmare a rolului său în conducerea activității de instituire a adunării constituante nelegitime.

                        25.6.2018

                        15.

                        Freddy Alirio Bernal Rosales

                        Data nașterii: 16 iunie 1962
                        Locul nașterii: San Cristóbal, statul Táchira, Venezuela
                        Sexul: bărbătesc

                        Șef al Centrului național de control al comitetelor locale de aprovizionare și producție (CLAP) și protector al statului Táchira. De asemenea, comisar general în cadrul Serviciului Bolivarian Național de Informații (SEBIN). În calitate de șef al CLAP și protector al statului Táchira, poate apela la forțele speciale (FAES) și este în măsură să influențeze numirea judecătorilor și a procurorilor. Responsabil de subminarea democrației prin manipularea programelor CLAP de distribuție în rândul alegătorilor. În plus, în calitate de comisar general al SEBIN, este responsabil de activitățile SEBIN care includ încălcări grave ale drepturilor omului, precum detențiile arbitrare.

                        25.6.2018

                        19.

                        Nestor Neptali Blanco Hurtado

                        Data nașterii: 26 septembrie 1982
                        Numărul cărții de identitate: V‐15222057
                        Sexul: bărbătesc

                        Maior în Garda Națională Bolivariană (GNB), a acționat alături de funcționari ai Direcției Generale de Contrainformații Militare [Dirección General de Contrainteligencia Militar (DGCIM)] cel puțin din decembrie 2017. Responsabil de încălcări grave ale drepturilor omului, inclusiv tortură, folosirea excesivă a forței și aplicarea de rele tratamente deținuților din centrele DGCIM.

                        27.9.2019

                        21.

                        Carlos Alberto Calderon Chirinos

                        Numărul cărții de identitate: V-10352300
                        Sexul: bărbătesc

                        Titular al unei funcții superioare (denumit comisar, director și director general) în cadrul Serviciului Bolivarian Național de Informații (SEBIN). Responsabil de încălcări grave ale drepturilor omului, inclusiv tortură, folosirea excesivă a forței și aplicarea de rele tratamente deținuților din centrele SEBIN. În special, a participat la acte de tortură și la aplicarea de tratamente crude, inumane sau degradante deținuților din El Helicoide, una din închisorile SEBIN, fiind responsabil de aceste acte.

                        27.9.2019”